امریکا "آبرامز" تانک‌لاری‌نین ایلک پارتیاسینی اوکراینایا نظرده توتولان واخت‌دان اول چاتدیریب.
بو باره‌ده نیویورک تایمز قزئتی امریکانین ایکی رسمی شخصینه ایستینا‌دن معلومات یاییب.
اونلارین سؤزلرینه گؤره، تانک‌لار کیئوه "واختیندان بیر نئچه آی اول چاتدیریلیب و اوکراینانین عکس-هوجوم عملیات‌لاریندا ایستیفاده اولونا بیلر".
نشرین هم صحبت لری اونو دا بیلدیریب‌لر کی، قالان تانک‌لار یاخین آیلاردا تحویل وئریله‌جک. لاکین رسمی‌لر حاضیردا اوکراینایا نه قدر "آبرامز" گؤندریلدیگینی آچیقلاماییب‌لار.
قئید ائدک کی، سپتامبرین 21-ده امریکا پرزیدنتی جو بایدن اوکراینا‌لی همکاری ولودیمیر زلنسکی ایله دانیشیق‌لار زامانی "آبرامز" تانک‌لاری‌نین بو هفته اوکراینایا چاتدیریلماسی پلان‌لارینی آچیقلامیشدی.
